Skive (mekanikk)

En skive er en plate med hull, vanligvis benyttet for å sikre en sammenføyning gjort med skrue. Oftest er skiver laget av metall, og er runde og flate. Det fins imidlertid skiver i mange utførelser, med ulike form og ulike egenskaper.

Skiver brukes for å fordele belastningen, hindre slitasje, sikre eller låse en sammenføyning. De kan også brukes når et hull har større diameter enn skruens hode. 

Skiver kan benyttes for å forhindre galvanisk korrosjon, spesielt ved å isolere stålskruer fra aluminiumflater. Også temperaturoverføring kan reduseres ved hjelp av skiver laget av isolerende materiale. Gummiskiver nyttes noen ganger også i vann- eller gasskraner og koplinger for å hindre lekkasjer. 

Fjærende skiver, som sprengskiver, kan sikre sammenføyninger mot svikt ved vibrasjoner og rystelser.

Kilder 
 Biltemas oversikt over skiver
 Clas Ohlsons oversikt over skiver

Eksterne lenker
 

Festemidler